Aritimi

Aritimi arba Artumes – deivė etruskų mitologijoje; atitinka graikų Artemidę ir romėnų Dianą. Brolis – Aplu (Apolonas).Nancy Thomson de Grummond, Erika Simon. The Religion of the Etruscans, University of Texas Press, 2009, p. 57. Laikyta gyvūnų valdove, ypač sieta su vilkais, tikėta, kad globojanti žmonių sambūrius.

Archajinio laikotarpio etruskų mene neretai vaizduota su sparnais. Ant etruskų veidrodžių dažnai vaizduojama drauge su broliu Aplu, taip pat kitomis mitologinėmis figūromis. Aptiktas ir vyro atvaizdas, virš kurio įrašyta Artumes, tačiau manoma, kad deivės vardas virš šio atvaizdo įrašytas per klaidą.Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 194.

Etrūrijoje susiklostė Aritimi kultas, aptikta votų su įrašytu deivės vardu. Neretai garbinta atskirai nuo brolio Aplu.

Deivės vardas kilęs iš graikų Artemidės.

 Šaltiniai 

Kategorija:Etruskų dievai